Document ID: 32003R1686

A BIZOTTSÁG 1686/2003/EK RENDELETE
(2003. szeptember 25.)
a 2002. január 1-jétől 2004. december 31-ig terjedő időszakra vonatkozóan általános preferenciális rendszer alkalmazásáról szóló 2501/2001/EK tanácsi rendelet mellékleteinek módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 814/2003/EGK rendelettel[1] módosított, a 2002. január 1-jétől 2004. december 31-ig terjedő időszakra vonatkozóan általános preferenciális rendszer alkalmazásáról szóló, 2001. december 10-i 2501/2001/EK tanácsi rendeletre[2] és különösen annak 35. cikkére,
mivel:
(1) A 2501/2001/EK rendelet 35. cikke megállapítja a rendelet mellékleteinek naprakésszé tételére vonatkozó szabályokat a Kombinált Nómenklatúra módosításainak vagy egyes országok vagy területek nemzetközi jogállását vagy osztályozását érintő változások figyelembevétele érdekében.
(2) A Közösség külkereskedelmi statisztikáiban, illetve a tagállamok közötti kereskedelem statisztikáiban használatos ország- és területnevek jegyzékéről szóló, 2002. október 4-i 1779/2002/EK bizottsági rendelet[3] tartalmaz olyan adatokat, amelyek érintik a 2501/2001/EK rendelet I. mellékletében szereplő jegyzéket. A vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendelet I. mellékletének módosításáról szóló, 2002. augusztus 1-jei 1832/2002/EK bizottsági rendelet[4] tartalmaz olyan adatokat, amelyek érintik a 2501/2001/EK rendelet IV. mellékletében szereplő jegyzéket. Ezek a rendeletek 2003. január 1-jén léptek hatályba.
(3) Ezért a 2501/2001/EK rendelet I. és IV. mellékletében szereplő jegyzékeket ennek megfelelően 2003. január 1-jei hatállyal módosítani kell.
(4) Az e rendeletben előírt intézkedések összhangban vannak az általános preferenciák bizottságának véleményével,
ELFOGADTA EZT A RENDELETET:
1. cikk
A 2501/2001/EK rendelet I. és IV. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2003. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. szeptember 25-én.

Labels: 3
5